

**"Карантин белгілеу туралы" Солтүстік Қазақстан облысы әкімдігінің 2020 жылғы 19 қыркүйектегі № 246 қаулысына өзгеріс енгізу туралы**

***Күшін жойған***

Солтүстік Қазақстан облысы әкімдігінің 2020 жылғы 5 қазандағы № 274 қаулысы. Солтүстік Қазақстан облысының Әділет департаментінде 2020 жылғы 5 қазанда № 6577 болып тіркелді. Күші жойылды - Солтүстік Қазақстан облысы әкімдігінің 2020 жылғы 20 желтоқсандағы № 338 қаулысымен

      Ескерту. Күші жойылды - Солтүстік Қазақстан облысы әкімдігінің 20.12.2020 № 338 (алғашқы ресми жарияланған күнінен бастап қолданысқа енгізіледі) қаулысымен.

      Қазақстан Республикасының 2002 жылғы 10 шілдедегі "Ветеринария туралы" Заңының 10-бабы 1-тармағының 2) тармақшасына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 27-бабы 2-тармағына, Қазақстан Республикасының 2016 жылғы 6 сәуірдегі "Құқықтық актілер туралы" Заңының 26-бабына, Қазақстан Республикасы Ауыл шаруашылығы министрінің 2015 жылғы 9 ақпандағы № 7-1/86 "Шектеу іс-шараларын және карантинді белгілеу немесе алып тастау қағидаларын бекіту туралы" бұйрығымен (Нормативтік құқықтық актілерді мемлекеттік тіркеу тізілімінде № 10414 болып тіркелді) бекітілген Шектеу іс-шараларын және карантинді белгілеу немесе алып тастау қағидаларының 4-тармағының 1) тармақшасына сәйкес, "Карантинді белгілеу туралы" Солтүстік Қазақстан облысы бас мемлекеттік ветеринариялық-санитариялық инспекторының 2020 жылғы 3 қазандағы № 01-04/921 ұсынысы негізінде Солтүстік Қазақстан облысының әкімдігі ҚАУЛЫ ЕТЕДІ:

      1. Солтүстік Қазақстан облысы әкімдігінің "Карантин белгілеу туралы" 2020 жылғы 19 қыркүйектегі № 246 қаулысына (2020 жылғы 19 қыркүйекте Қазақстан Республикасы нормативтік құқықтық актілерінің электрондық түрдегі эталондық бақылау банкінде жарияланды, Нормативтік құқықтық актілерді мемлекеттік тіркеу тізілімінде № 6539 болып тіркелді) мынадай өзгеріс енгізілсін:

      көрсетілген қаулының қосымшасы осы қаулының қосымшасына сәйкес жаңа редакцияда жазылсын.

      2. "Солтүстік Қазақстан облысы әкімдігінің ветеринария басқармасы" коммуналдық мемлекеттік мекемесі Қазақстан Республикасының заңнамасында белгіленген тәртіппен қамтамасыз етсін:

      1) осы қаулыны "Қазақстан Республикасының Әділет министрлігі Солтүстік Қазақстан облысының әділет департаменті" республикалық мемлекеттік мекемесінде мемлекеттік тіркеуді;

      2) осы қаулыны ресми жарияланғаннан кейін Солтүстік Қазақстан облысы әкімдігінің интернет-ресурсында орналастыруды.

      3. Осы қаулының орындалуын бақылау Солтүстік Қазақстан облысы әкімінің жетекшілік ететін орынбасарына жүктелсін.

      4. Осы қаулы оның алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Солтүстік Қазақстан облысының әкімі* | *К. Аксакалов* |

|  |  |
| --- | --- |
|  | Солтүстік Қазақстан облысы әкімдігінің 2020 жылғы 5 қазандағы № 274 қаулысына |
|  | қосымшасы |
|  | Солтүстік Қазақстан облысы әкімдігінің 2020 жылғы 19 қыркүйектегі № 246 қаулысына |
|  | қосымшасы |

**Жұқпалы құс тұмауы ауруының пайда болу жағдайына байланысты карантин белгіленген Солтүстік Қазақстан облысының аумағында орналасқан елді мекендері**

|  |  |  |
| --- | --- | --- |
| Елді мекеннің атауы | | |
| 1 | Айыртау ауданы | Арықбалық ауылдық округінің Ағынтай Батыр ауылы;  Сырымбет ауылдық округінің Егіндіағаш ауылы;  Антонов ауылдық округінің Жұмысшы ауылы;  Сырымбет ауылдық округінің Қарақамыс ауылы;  Антонов ауылдық округінің Лавровка ауылы |
| 2 | Ақжар ауданы | Талшық ауылдық округінің Қазан ауылы |
| 3 | Аққайын ауданы | Аралағаш ауылдық округінің Аралағаш ауылы;  Тоқшын ауылдық округінің Тоқшын ауылы |
| 4 | Ғабит Мүсірепов атындағы ауданы | Шөптыкөл ауылдық округінің Разгульное ауылы;  Рузаев ауылдық округінің Чернобаев ауылы;  Шұқыркөл ауылдық округінің Шұқыркөл ауылы |
| 5 | Есіл ауданы | Бұлақ ауылдық округінің Бұлақ ауылы;  Заречный ауылдық округінің Қарағаш ауылы;  Покровский ауылдық округінің Мальцев ауылы;  Тораңғұл ауылдық округінің Тораңғұл ауылы |
| 6 | Жамбыл ауданы | Казанка ауылдық округінің Екатериновка ауылы;  Кладбинка ауылдық округінің Новорыбинка ауылы |
| 7 | Қызылжар ауданы | Архангельск ауылдық округінің Архангельск ауылы;  Бескөл ауылдық округінің Бескөл ауылы;  Бугровской ауылдық округінің Бугровое ауылы;  Лесной ауылдық округінің Глубокое ауылы;  Вагулин ауылдық округінің Красный Яр ауылы;  Налобин ауылдық округінің Налобин ауылы;  Лесной ауылдық округінің Преснов ауылы;  Якорь ауылдық округінің Якорь ауылы |
| 8 | Мағжан Жұмабаев ауданы | Булаев қаласы;  Қарақоға ауылдық округінің Қарақоға ауылы;  Конюхов ауылдық округінің Куломзин ауылы;  Лебяжинский ауылдық округінің Лебяжье ауылы;  Чистов ауылдық округінің Чистов ауылы |
| 9 | Мамлют ауданы | Мамлют қаласы;  Новомихайлов ауылдық округінің Новомихайлов ауылы |
| 10 | Тайынша ауданы | Тихоокеан ауылдық округінің Алабота ауылы;  Киров ауылдық округінің Ильич ауылы;  Чкалов ауылдық округінің Чкалов ауылы |
| 11 | Тимирязев ауданы | Ақжан ауылдық округінің Ақжан ауылы;  Тимирязев ауылдық округінің Белоградов ауылы;  Дзержинский ауылдық округінің Дзержинский ауылы;  Тимирязев ауылдық округінің Тимирязев ауылы |
| 12 | Шал ақын ауданы | Сергеевка қаласы;  Сухорабов ауылдық округінің Сухорабов ауылы |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК